"Юбилеен билгеләп үтүче Гөлзада Сафиуллина, кайберәүләр кебек, шаулап йөрми, һәр гамәле тыйнак"

	Күренекле җырчы һәм актив җәмәгать эшлеклесе Гөлзада Сафиуллина республикабызда мәгъ­лүм шәхес. Аның җырлары радио һәм телевидение буенча даими яңгырый. Гөлзада Татарстан күләмендә оештырыла торган күп кенә чараларның башлап йөрүчесе дә. Ул халкыбызның рухи ихтыяҗларын канәгатьләндерүгә үзеннән сизелерлек өлеш кертеп килә.	 Без Гөлзада Гомәр кызы Сафиуллина белән якташлар, икебез дә Арча районыннан. Район җи­тәкчелеге үткәрә торган чараларда да бергә катнашабыз, даими аралашып яшибез. Мин Казан телевидениесендә эш­лә­гәндә Г.Сафиуллина тапшыруларда бик еш катнаша иде. Мин ул вакытта ук инде якташымның халкыбыз тарихын яхшы белүенә, үзе тотынган һәр эшне җиренә җиткереп башкаруына соклана идем. 
	Әгъзам ФӘЙЗРАХМАНОВ	
Татарстан яшьләре

	№ --- | 27.10.2021	


